# ทฤษฎี สหวงษ์
ทฤษฎี สหวงษ์ (23 มกราคม พ.ศ. 2523 – 18 มกราคม พ.ศ. 2559) ชื่อเล่น ปอ เป็นนักแสดง นายแบบ พิธีกรชาวไทย มีผลงานสร้างชื่อจากละครเรื่อง ผู้ใหญ่ลีกับนางมา

ทฤษฎีสำเร็จการศึกษาระดับปริญญาตรีจากคณะวิทยาการจัดการ มหาวิทยาลัยราชภัฏจันทรเกษม แล้วทำงานธนาคารก่อนเข้าวงการบันเทิงโดยเริ่มจากเป็นนายแบบ ได้แสดงละครเรื่อง ลิขสิทธิ์หัวใจ เป็นเรื่องแรก จากนั้นมีผลงานในวงการบันเทิงต่าง ๆ ด้านชีวิตส่วนตัว สมรสกับแวนดา มุททาสุวรรณในปี 2556 มีบุตรหนึ่งคน 

เดือนสิงหาคม 2558 ทฤษฎีรับการรักษาในโรงพยาบาลด้วยเรื่องไข้เลือดออก แต่มีภาวะแทรกซ้อนมากมาย สุดท้ายเสียชีวิตเมื่อวันที่ 18 มกราคม 2559 เนื่องจากการติดเชื้อในปอดลุกลาม

 ประวัติ 
ทฤษฎี สหวงษ์เกิดเมื่อวันที่ 23 มกราคม พ.ศ. 2523 ที่จังหวัดบุรีรัมย์ เป็นบุตรคนโตของผู้ช่วยศาสตราจารย์สงวน และพิศมัย สหวงษ์ มีน้องชายสองคน บิดาเป็นอาจารย์มหาวิทยาลัยราชภัฏบุรีรัมย์ มารดารับราชการครู

ทฤษฎีสำเร็จการศึกษาระดับมัธยมศึกษาจากโรงเรียนบุรีรัมย์พิทยาคม เขาสอบเทียบการศึกษานอกระบบจนสามารถสอบเข้าเรียนระดับอุดมศึกษาได้ขณะอยู่ชั้นมัธยมศึกษาปีที่ 5 ภายหลังสำเร็จการศึกษาระดับปริญญาตรี คณะวิทยาการจัดการ สาขาบริหารทรัพยากรมนุษย์ มหาวิทยาลัยราชภัฏจันทรเกษม

ครั้นสำเร็จการศึกษาเขาทำงานที่ธนาคารไทยพาณิชย์ ระหว่างนั้นเขาก้าวเข้าสู่วงการบันเทิงด้วยการเป็นนายแบบ จากนั้นก็มีข้อเสนองานมากมาย ต่อมาได้รับรางวัลสุดยอดหนุ่มคลีโอ ปี 2004 และตัดสินใจลาออกเพื่อรับงานแสดงเต็มตัว ทางบางกอกดราม่าเห็นแววจึงเรียกเข้าไปแคสต์งาน หลังจากผ่านการทดสอบหน้ากล้องได้เข้าเรียนการแสดงกับช่อง 3 ได้เล่นละครเรื่อง "ลิขสิทธิ์หัวใจ" เป็นเรื่องแรก

 ชีวิตส่วนตัว 
ทฤษฎี สหวงษ์จดทะเบียนสมรสกับแวนดา มุททาสุวรรณ หรือแวนดา สหวงษ์ (สกุลเดิม: ฉิ่งเล็ก; ชื่อเล่น โบว์ หรือ ด้า)  อดีตผู้ประกาศข่าวช่องทรูวิชั่นส์ และอดีตนักกีฬาเทควันโด เมื่อปี 2556 หลังคบหากันมากว่า 10 ปี ทั้งนี้แวนดาเคยสมรสและมีบุตรแล้ว ทฤษฎีและแวนดามีบุตรหนึ่งคนคือ พาขวัญ สหวงษ์ (ชื่อเล่น มะลิ, เกิด 24 ตุลาคม 2556) ซึ่งก่อนหน้านี้ทฤษฎีปฏิเสธเรื่องมีภรรยาและบุตรมาตลอด

ทฤษฎีมีความเห็นทางการเมืองตรงกับ กปปส. โดยเคยเข้าร่วมชุมนุมกับกลุ่มในปี 2557

 การเสียชีวิต 
เดือนสิงหาคม 2558 ทฤษฎีเข้ารับรักษาอาการป่วยไม่ทราบสาเหตุในโรงพยาบาลเอกชนแห่งหนึ่งหลังกลับจากจังหวัดบุรีรัมย์บ้านเกิด ตรวจพบว่าติดเชื้อไข้เลือดออก แพทย์จึงให้เข้ารับการรักษาในโรงพยาบาล แต่ต่อมาอาการไม่ดีขึ้น จึงส่งต่อไปรักษาที่คณะแพทยศาสตร์โรงพยาบาลรามาธิบดี มหาวิทยาลัยมหิดล ตั้งแต่วันที่ 9 พฤศจิกายน 2558 โดยหลังจากเข้ารับการรักษาได้หนึ่งวัน อาการของทฤษฎีก็ทรุดหนักเข้าขั้นวิกฤติ เกิดภาวะตับวายและไตวายเฉียบพลัน มีภาวะตกเลือดอย่างมากในโพรงเยื่อหุ้มปอดข้างซ้าย มีอาการหายใจผิดปกติ หัวใจเต้นผิดจังหวะ แพทย์จึงใช้เครื่องมือฟอกไต และเครื่องมือพยุงการหายใจนับตั้งแต่นั้น รวมถึงผ่าตัดเพื่อหยุดเลือดในโพรงเยื่อหุ้มปอดซ้ายหมอเผยยังวิกฤติ 'ปอ'ตัดปอดแล้ว

ต่อมาคณะแพทย์โรงพยาบาลรามาธิบดีแถลงว่าเชื้อไข้เลือดออกที่พบเป็นเชื้อไข้เลือดออกชนิดที่ 2 ซึ่งมีประวัติผู้ป่วยที่ติดเชื้อน้อยมาก มีอาการรุนแรงกว่าเชื้อไข้เลือดออกชนิดปกติที่พบเจอ และพบว่าเม็ดเลือดขาวต่อต้านเชื้อนี้อย่างรุนแรงจนทำให้เกิดภาวะช็อกจนต้องเข้ารับการรักษาในห้องปลอดเชื้อโดยด่วนล่าสุด!หมอสั่งย้าย"ปอ ทฤษฎี"เข้าห้องปลอดเชื้อ ห้ามครอบครัว-ผู้ไม่เกี่ยวข้องเข้าเยี่ยม ต่อมาแพทย์พบว่ามีหลอดเลือดแดงอุดตันที่ขาซ้าย และเลือดไปเลี้ยงเท้าไม่เพียงพอ แพทย์จึงลงความเห็นในการตัดขาเหนือข้อเท้าข้างซ้ายออกแพทย์ยืนยัน ตัดขาซ้าย 'ปอ ทฤษฎี' ควบคุมการติดเชื้อเพื่อพยุงอาการเมื่อวันที่ 23 พฤศจิกายน 2558 และต่อมาพบว่ามีอาการปอดติดเชื้อและมีถุงลมรั่วที่ปอดข้างซ้าย แพทย์จึงลงความเห็นในการตัดปอดซ้ายออกเพื่อพยุงอาการเมื่อวันที่ 23 ธันวาคม 2558 อาการของทฤษฎีนับตั้งแต่ผ่าตัดปอดซ้ายค่อย ๆ ดีขึ้น‘คงที่’อาการ‘ปอ’หลังผ่าตัดปอดซ้ายออก 

ต่อมา แพทย์ตรวจพบว่ามีอาการเลือดออกในกระเพาะอาหารและลำไส้ใหญ่ซ้ำ ๆ จึงต้องเข้ารับการส่องกล้องเพื่อหยุดเลือดเป็นระยะแพทย์นำตัว 'ปอ ทฤษฎี' เข้าผ่าตัดลำไส้ใหญ่ด้วยวิธีส่องกล้อง แต่ต่อมาอาการของทฤษฎีก็ทรุดลงอย่างหนักเนื่องจากการติดเชื้อที่ปอดข้างขวาลุกลาม จนสุดท้ายร่างกายไม่ตอบสนองต่อการรักษา และเสียชีวิต ณ โรงพยาบาลรามาธิบดีเมื่อวันที่ 18 มกราคม 2559 เมื่อเวลา 11.50 น.แถลงรพ.รามาปอตายแล้ว คนใกล้ชิดแห่ไลน์อาลัย

 ผลงาน 
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| rowspan = "2" | 2548
| ลิขสิทธิ์หัวใจ
| ลิขสิทธิ์ กฤษณะบรรจง (ฤทธิ์/พี่ใหญ่) 
|-
| บาปรักทะเลฝัน
| ศาสตรา
|-
| rowspan = "4" | 2549
| เจ้าสาวบ้านไร่
| สรัล จิตมั่นคง 
|-
| เหยื่อมาร
| โมกข์ มณีธรรม
|-
| เทใจรักนักวางแผน
| เจษฎา (เจ)
|-
| บัวปริ่มน้ำ
| คธา วรเศรษฐเมธี 
|-
| rowspan = "2" | 2550
| รักเล่ห์ เสน่ห์ลวง
| ภูวิช / พิวัฒน์  (รับบทฝาแฝด) 
|-
| มาเฟียที่รัก
| มิ้นท์
|-
| rowspan = "5" | 2551
| กิ่งแก้วกาฝาก
| ดิสทัต เกียรติมโนมัย (ทัต)
|-
| อเวจีสีชมพู
| โปดก (โป๊ะ)
|-
| ผู้การเรือเร่
| นาวาโท นาวิน พิทักษ์สมุทร
|-
| รักเธอยอดรัก
| สกรรจ์ ศานติวรรษ 
|-
| ดาวจรัสฟ้า
| ณัฐวุฒิ วงศ์ศรีสุข (ณัฐ)
|-
| rowspan = "3" | 2552
| ผู้ใหญ่ลีกับนางมา
| ลีนวัตร (ลี)
|-
| เสน่หาเงินตรา
| ศิวพันธ์
|-
| หัวใจสองภาค
| ชัค
|-
| rowspan = "3" | 2553
| ทัดดาว บุษยา
| ยอดขวัญ (เจ้าน้อย)
|-
| แฝดนะยะ
| นักรบ อำนาจไพศาล
|-
| มนต์รักลูกทุ่ง
| คล้าว
|-
| 2554
| ทาสรัก
| อองดิน
|-
| rowspan = "2" | 2555
| ต้มยำลำซิ่ง
| ทูนอินทร์ อินสรวง
|-
| ภูผาแพรไหม
| ภูผา วรภัทร
|-
| rowspan = "2" | 2556
| บ่วงบาป
| ขุนพิทักษ์
|-
| ดาวเรือง
| จินตวัฒน์ (จิ๋น)
|-
| rowspan = "2" | 2557
| ก๊วนคานทองกับแก๊งพ่อปลาไหล
| พีศวรรษ โซ่อัมพัน (พีศ)
|-
| เรือนริษยา
| กฤตพนธ์ (กฤต)
|-
| rowspan = "2" | 2558
| หัวใจปฐพี
| พสุ ภูมิรักษา (ดิน)
|-
| นางสาวทองสร้อย คุณแจ๋วหมายเลข 1
| พฤกษ์ เวียงคีรี (กลาง)
|-
| rowspan = "2" | 2559
| สาวน้อยร้อยล้าน
| นะโม บุญเกิด
|-
| ท่านชายกำมะลอ
| ยิ่งยง/ท่านชายเทพยิ่งยง
|}

 ละครซีรีส์ 
 เหลี่ยมโจร รับบทเป็น ผู้กองก้องภัค

 ภาพยนตร์ 
 ทองสุก 13 (รับเชิญ)

 ละครเวที 
 พ.ศ. 2556 ละครเวทีอิงประวัติศาสตร์เรื่อง "นางเสือง"
 พ.ศ. 2557 ละครเวทีกลางแจ้งเฉลิมพระเกียรติพระบาทสมเด็จพระเจ้าอยู่หัว เรื่อง "พระมหาชนก" รับบท พระมหาชนก

 งานเพลง 
 อัลบั้มรวมดาว 2007 เป็นโปรเจกต์ใหญ่ในโอกาสครบรอบ 25 ปีของอาร์เอส อัลบั้มนี้เป็นการนำเพลงคู่จากอัลบั้มรวมดาวมาขับร้องใหม่โดยใช้ซูเปอร์สตาร์รุ่นใหม่
 เพลง จุดใต้ตำตอ
 เพลง ใต้ร่มมลุลี
 เพลง นกเขาคูรัก

 4 กันยายน 2550 อัลบั้ม The Album อยากบอกต้องออกเทป ร่วมกับนักแสดงและพิธีกรอีก 5 คนคือ เชอร์รี่ เข็มอัปสร สิริสุขะ, กาละแมร์ พัชรศรี เบญจมาศ, คุณปลื้ม หม่อมหลวงณัฏฐกรณ์ เทวกุล, แชมป์ พีรพล เอื้ออารียกูล และ หยาด หยาดทิพย์ ราชปาล
 เพลงที่ร้องในอัลบั้ม
 เพลง อยากตะโกน
 เพลง ใครสักคน

 ร้องเพลงไตเติ้ล DoggaDoop
 เพลง DoggaDoop
 เพลง ปิ๊งรัก

 ร้องเพลงประกอบละครผู้การเรือเร่
 เพลง ทหารเรืออ้อนรัก
 เพลง เขิน
 เพลง ทหารเรือสมัครรัก

 ร้องเพลงประกอบละครดาวจรัสฟ้า
 เพลง ฮักสาวหมอลำ
 เพลง อย่าลืมอีสาน
 เพลง รักแท้ก็แพ้ได้
 เพลง ขอหอมก่อนแต่ง

 ร้องเพลงประกอบละครมนต์รักลูกทุ่ง
 เพลง สิบหมื่น
 เพลง แม่ร้อยใจ
 เพลง สัญญาได้ไหม
 เพลง ข้าวออกรวง

 ร้องเพลงประกอบละครต้มยำลำซิ่ง
 เพลง ต้มยำลำซิ่ง
 เพลง สะพานสายรุ้ง
 เพลง เห็นแก่ความรักของฉันได้ไหม

 ร้องเพลงประกอบละครสาวน้อยร้อยล้าน
 เพลง เพลงที่ยังแต่งไม่จบ

 พิธีกร 
 รายการยิ้มน้อยยิ้มใหญ่
 รายการดาราการ์ตูน
 รายการ Movie Guru
 รายการ ทีวีสเปเชียล

 มิวสิกวิดีโอ 
 เพลง รักนี้ไม่มีลืม ศิลปิน ฝน ธนสุนทร
 เพลง เลิกไปเลย ศิลปิน ฝน ธนสุนทร
 เพลง ปั่นจักรยาน (Bike for Dad)

 เกียรติคุณและรางวัล 
 รางวัลจากนิตยสารคลีโอ ตำแหน่ง สุดยอดหนุ่มโสดในฝัน 2004
 เซเวนทีนชอยส์อวอร์ดส สาขา Choice Actor
 สยามดารา สตาร์ส ปาร์ตี้ 2008 สาขาดารานำชายยอดเยี่ยม จากละครเรื่อง รักเล่ห์เสน่ห์ลวง
 รางวัลลูกที่มีความกตัญญูกตเวทีอย่างสูงต่อแม่ จากสมาคมสังคมสงเคราะห์แห่งประเทศไทยในพระบรมราชูปถัมภ์ ประจำปี 2552
 ได้รับการแต่งตั้งให้เป็นทูตของ สมาคมพิทักษ์สัตว์แห่งโลก (คนแรกประจำภูมิภาคเอเชีย และได้รับประทานโล่ประกาศเกียรติคุณ จากพระเจ้าวรวงศ์เธอพระองค์เจ้าโสมสวลีพระวรราชาทินัดดามาตุ)
 รางวัลผู้ใช้ภาษาไทยดีเด่น จากราชบัณฑิตยสถานสรรเสริญ ประจำปี 2552
 ได้รับการเสนอชื่อเข้าชิงรางวัลสตาร์เอนเตอร์เทนเมนต์อวอร์ดส 2009 ครั้งที่ 8 สาขาผู้แสดงนำชายยอดเยี่ยม จากละครเรื่อง ผู้ใหญ่ลีกับนางมา
 รางวัลสตาร์เอนเตอร์เทนเมนต์อวอร์ดส 2009 ครั้งที่ 8 สาขาศิลปินรักษ์สิ่งแวดล้อมชาย 
 เข้าชิงรางวัลนาฏราช ครั้งที่ 1 สาขานักแสดงนำชายยอดเยี่ยม จากละครเรื่อง ผู้ใหญ่ลีกับนางมา
 เข้าชิงรางวัลทีวีอินไซด์ ฮอท อวอร์ด 2010 สาขาพระเอก HOT แห่งปี
 เข้าชิงรางวัลเฉลิมไทย จอแก้ว อวอร์ด ครั้งที่ 1 สาขานักแสดงชายในบทนำแห่งปี ประเภทตลก จากละครเรื่อง ผู้ใหญ่ลีกับนางมา
 เข้าชิงรางวัลท็อปอวอร์ด 2009 สาขาดารานำชายยอดเยี่ยม จากละครเรื่อง ผู้ใหญ่ลีกับนางมา
 เข้าชิงรางวัลสยามดาราสตาร์อวอร์ด 2010 สาขานักแสดงนำชายยอดเยี่ยม ประเภทละครโทรทัศน์ จากละครเรื่อง ผู้ใหญ่ลีกับนางมา
 รับเข็มรางวัลจากกระทรวงทรัพยากรธรรมชาติและสิ่งแวดล้อม ประจำปี 2553
 รางวัลระฆังทอง สาขาบุคคลแห่งปี ประจำปี 2553
 รางวัลบุคคลต้นแบบ ประจำปี 2554 ในด้านความโปร่งใสและซื่อตรง จากงานสมัชชาคุณธรรมแห่งชาติครั้งที่ 5
 เข้าชิงรางวัลโทรทัศน์ทองคำ ครั้งที่ 26 สาขาดารานำชายดีเด่น จากละครเรื่อง ทาสรัก
 เข้าชิงรางวัลเมขลา ครั้งที่ 24 สาขาดารานำชายดีเด่นยอดนิยม จากละครเรื่อง ทาสรัก
 ครุศาสตรมหาบัณฑิตกิตติมศักดิ์ สาขาวิชาการศึกษาขึ้นพื้นฐาน (การประถมศึกษา) จาก มหาวิทยาลัยราชภัฏจันทรเกษม ประจำปีการศึกษา 2553–2554
 เข้าชิงรางวัลแคช อวอร์ด 2015 สาขา Talk of the townสรุปรายชื่อผู้เข้าชิงแคช อวอร์ด 2015 daradaily.com
 รางวัลสีสันบันเทิงอวอร์ส 2015 สาขาขวัญใจมหาชน
 รางวัลเอ็มไทยท็อปทอล์กอะเบาต์ 2016 สาขารางวัลเกียรติยศนักแสดงตัวอย่างที่ถูกกล่าวถึงมากที่สุด
 รางวัลฮาวอวอร์ด สาขารางวัลเกียรติยศให้กับบุคคลที่เป็นแบบอย่างในการทำประโยชน์ต่อส่วนรวม ได้รับการยอมรับจากสื่อ และประชาชนตลอดมางานมอบรางวัล Howe Awards 2015 krobkruakao.com
 รางวัลดาวเมขลา สาขาศิลปินคนดีศรีสังคมปีมหามงคล ประจำปี 2559